CELEX: 32014D0057
Language: sk
Date: 2014-02-04 00:00:00
Title: 2014/57/EÚ: Rozhodnutie Komisie zo 4. februára 2014 o oznámení Maďarska týkajúcom sa prechodného národného programu uvedeného v článku 32 smernice Európskeho parlamentu a Rady 2010/75/EÚ o priemyselných emisiách [oznámené pod číslom C(2014) 502]

6.2.2014   
            
            
               SK
            
            
               Úradný vestník Európskej únie
            
            
               L 36/15
            
         
      ROZHODNUTIE KOMISIE
   
   zo 4. februára 2014
   o oznámení Maďarska týkajúcom sa prechodného národného programu uvedeného v článku 32 smernice Európskeho parlamentu a Rady 2010/75/EÚ o priemyselných emisiách
   [oznámené pod číslom C(2014) 502]
   (Iba maďarské znenie je autentické)
   (2014/57/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (1), a najmä na jej článok 32 ods. 5 druhý pododsek,
   keďže:
   
               (1)
            
            
               Maďarsko v súlade s článkom 32 ods. 5 prvým pododsekom smernice 2010/75/EÚ predložilo Komisii svoj prechodný národný program (PNP) listom z 18. decembra 2012, ktorý Komisia prijala elektronickou poštou 28. decembra 2012 (2).
            
         
               (2)
            
            
               Komisia pri posudzovaní úplnosti PNP zistila, že v prípade niekoľkých spaľovacích zariadení zahrnutých do PNP chýbajú základné údaje ako dátum vydania prvého povolenia, množstvo použitého paliva, priemerný ročný prietok odpadových plynov a referenčný objem kyslíka použitý pri výpočtoch. Okrem toho niektoré spaľovacie zariadenia zaradené do PNP neboli v súlade s tými, ktoré Maďarsko uviedlo vo svojom registri emisií predloženom v roku 2010 podľa smernice Európskeho parlamentu a Rady 2001/80/ES (3).
            
         
               (3)
            
            
               Listom z 12. júna 2013 Komisia požiadala maďarské orgány o poskytnutie chýbajúcich údajov podľa jednotlivých spaľovacích zariadení s cieľom objasniť dôvody zaradenia jedného konkrétneho závodu do PNP a vyriešiť rozdiely medzi PNP a registrom emisií podľa smernice 2001/80/ES (4).
            
         
               (4)
            
            
               Požadované dodatočné informácie a vysvetlenia predložilo Maďarsko elektronickou poštou 25. júna 2013 (5).
            
         
               (5)
            
            
               Po ďalšom posúdení PNP a dodatočných informácií Komisia zaslala 13. septembra 2013 (6) Maďarsku druhý list so žiadosťou o potvrdenie správneho uplatňovania agregačných pravidiel stanovených v článku 29 smernice 2010/75/EÚ a o vysvetlenie, ako bol stanovený priemerný ročný prietok odpadových plynov a akým spôsobom boli vypočítané podiely na emisných stropoch stanovených v PNP pre tie spaľovacie zariadenia, v prípade ktorých došlo počas referenčného obdobia 2001 – 2010 k rozšíreniu. Komisia takisto požiadala o objasnenie dôvodov uplatňovania určitých limitných hodnôt emisií v prípade dvoch spaľovacích zariadení.
            
         
               (6)
            
            
               Maďarsko oznámilo 23. septembra 2013 (7) elektronickou poštou Komisii, že jedno spaľovacie zariadenie bolo z PNP vypustené, a potvrdilo správne uplatňovanie agregačných pravidiel stanovených v článku 29 smernice 2010/75/EÚ v prípade zvyšných spaľovacích zariadení. Maďarsko takisto objasnilo metódu výpočtu prietoku odpadových plynov podľa druhu paliva, zdôvodnilo uplatňovanie osobitných limitných hodnôt emisií a opravilo niektoré chyby v údajoch.
            
         
               (7)
            
            
               Listom zo 4. októbra 2013 (8) Komisia požiadala o ďalšie objasnenie údajov a metodiky použitej na výpočet priemerného ročného prietoku odpadových plynov v prípade piatich spaľovacích zariadení a Maďarsko tieto informácie poskytlo v liste z 10. októbra 2013 (9). Po posúdení predložených údajov a zistení pretrvávajúcich nezrovnalostí v prípade dvoch spaľovacích zariadení Komisia vyzvala listom z 15. októbra 2013 (10) maďarské orgány, aby znovu overili výpočty pre tieto zariadenia.
            
         
               (8)
            
            
               Listom z 18. októbra 2013 (11) Maďarsko v súlade s vykonávacím rozhodnutím Komisie 2012/115/EÚ (12) poskytlo opravené údaje týkajúce sa priemerného ročného prietoku odpadových plynov v prípade oboch spomínaných spaľovacích zariadení, ako aj vysvetlenia k nim.
            
         
               (9)
            
            
               Komisia potom posúdila prechodný národný program v súlade s článkom 32 ods. 1, 3 a 4 smernice 2010/75/EÚ a s vykonávacím rozhodnutím 2012/115/EÚ.
            
         
               (10)
            
            
               Komisia overovala predovšetkým konzistentnosť a správnosť údajov, odhadov a výpočtov používaných na stanovenie podielu jednotlivých spaľovacích zariadení uvedených v PNP na emisných stropoch stanovených v tomto programe a analyzovala, či sú v PNP uvedené ciele a s nimi spojené úlohy, opatrenia a časové harmonogramy na ich dosiahnutie, ako aj mechanizmus monitorovania, ktorým sa má posudzovať zachovávanie súladu v budúcnosti.
            
         
               (11)
            
            
               Pokiaľ ide o predložené doplňujúce informácie, Komisia zistila, že emisné stropy na roky 2016 a 2019 boli vypočítané použitím vhodných údajov a vzorcov a že tieto výpočty sú správne. Maďarsko predložilo dostatočné množstvo informácií o opatreniach, ktoré bude realizovať na dosiahnutie emisných stropov, o monitorovaní, ako aj o podávaní správ o vykonávaní PNP Komisii.
            
         
               (12)
            
            
               Komisia sa presvedčila, že maďarské orgány prihliadali na ustanovenia uvedené v článku 32 ods. 1, 3 a 4 smernice 2010/75/EÚ a vo vykonávacom rozhodnutí 2012/115/EÚ.
            
         
               (13)
            
            
               Realizácia PNP by nemala mať vplyv na ostatné platné právne predpisy Maďarska a Únie. Pri stanovovaní jednotlivých podmienok udelenia povolenia spaľovacím zariadeniam zahrnutým do PNP by malo Maďarsko zabezpečiť najmä to, aby nedošlo k ohrozeniu súladu s požiadavkami stanovenými okrem iného v smernici 2010/75/EÚ, smernici Európskeho parlamentu a Rady 2008/50/ES (13) a smernici Európskeho parlamentu a Rady 2001/81/ES (14).
            
         
               (14)
            
            
               V článku 32 ods. 6 smernice 2010/75/EÚ sa vyžaduje, aby Maďarsko informovalo Komisiu o všetkých neskorších zmenách PNP. Komisia by mala posúdiť, či sú tieto zmeny v súlade s ustanoveniami uvedenými v článku 32 ods. 1, 3 a 4 smernice 2010/75/EÚ a vo vykonávacom rozhodnutí 2012/115/EÚ,
            
         PRIJALA TOTO ROZHODNUTIE:
   Článok 1
   1.   Na základe článku 32 ods. 1, 3 a 4 smernice 2010/75/EÚ a vykonávacieho rozhodnutia 2012/115/EÚ nie sú proti prechodnému národnému programu, ktorý Maďarsko oznámilo Komisii 28. decembra 2012 v zmysle článku 32 ods. 5 smernice 2010/75/EÚ a ktorý bol zmenený v súlade s doplňujúcimi informáciami zaslanými 25. júna 2013, 23. septembra 2013, 10. októbra 2013 a 18. októbra 2013, vznesené žiadne námietky (15).
   2.   V prílohe sa stanovuje zoznam spaľovacích zariadení zahrnutých do prechodného národného programu, znečisťujúce látky, v prípade ktorých sú dané zariadenia zahrnuté do programu, ako aj uplatniteľné emisné stropy.
   3.   Maďarsko sa tým, že jeho orgány realizujú prechodný národný program, neoslobodzuje od povinnosti dodržiavať ustanovenia smernice 2010/75/EÚ, pokiaľ ide o emisie z jednotlivých spaľovacích zariadení zahrnutých do uvedeného programu, ako aj iné príslušné právne predpisy Európskej únie týkajúce sa životného prostredia.
   Článok 2
   Komisia posúdi súlad všetkých neskorších zmien prechodného národného programu, ktoré Maďarsko v budúcnosti oznámi, s ustanoveniami uvedenými v článku 32 ods. 1, 3 a 4 smernice 2010/75/EÚ a vo vykonávacom rozhodnutí 2012/115/EÚ.
   Článok 3
   Toto rozhodnutie je určené Maďarsku.
   
      V Bruseli 4. februára 2014
      
         
            Za Komisiu
         
         Janez POTOČNIK
         
         
            člen Komisie
         
      
   
   
      (1)  Ú. v. EÚ L 334, 17.12.2010, s. 17.
   
      (2)  Ares(2013) 39579.
   
      (3)  Smernica Európskeho parlamentu a Rady 2001/80/ES z 23. októbra 2001 o obmedzení emisií niektorých znečisťujúcich látok do ovzdušia z veľkých spaľovní (Ú. v. ES L 309, 27.11.2001, s. 1).
   
      (4)  Ares(2013) 1636798.
   
      (5)  Ares(2013) 2534653.
   
      (6)  Ares(2013) 3046477.
   
      (7)  Ares(2013) 3104260.
   
      (8)  Ares(2013) 3192470.
   
      (9)  Ares(2013) 3231192.
   
      (10)  Ares(2013) 3248262.
   
      (11)  Ares(2013) 3283963.
   
      (12)  Vykonávacie rozhodnutie Komisie 2012/115/EÚ z 10. februára 2012, ktorým sa ustanovujú pravidlá týkajúce sa prechodných národných programov podľa smernice Európskeho parlamentu a Rady 2010/75/EÚ o priemyselných emisiách (Ú. v. EÚ L 52, 24.2.2012, s. 12).
   
      (13)  Smernica Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (Ú. v. EÚ L 152, 11.6.2008, s. 1).
   
      (14)  Smernica Európskeho parlamentu a Rady 2001/81/ES z 23. októbra 2001 o národných emisných stropoch pre určité látky znečisťujúce ovzdušie (Ú. v. ES L 309, 27.11.2001, s. 22).
   
      (15)  Komisia zaevidovala konsolidovanú verziu PNP 6. decembra 2013 pod registračným číslom Ares(2013) 3656219.
   
      PRÍLOHA
      
         Zoznam spaľovacích zariadení zahrnutých do PNP
      
      
                  Číslo
               
               
                  Názov zariadenia v PNP
               
               
                  Celkový menovitý tepelný príkon k 31.12.2010
                  (v MW)
               
               
                  Znečisťujúce látky zahrnuté do PNP
               
            
                  SO2
                  
               
               
                  NOx
                  
               
               
                  prach
               
            
                  1
               
               
                  Bakonyi Erőmű Zrt. – P2 (jednotky T4 a T5)
               
               
                  264,3
               
               
                  √
               
               
                  √
               
               
                  √
               
            
                  2
               
               
                  ISD Power Kft. – P1 (jednotky T1 a T2)
               
               
                  90
               
               
                  √
               
               
                  √
               
               
                  √
               
            
                  3
               
               
                  ISD Power Kft. – P2 (jednotky T4, T5 a T6)
               
               
                  177
               
               
                  √
               
               
                  √
               
               
                  √
               
            
                  4
               
               
                  ISD Power Kft. – P3 (jednotky T7 a T8)
               
               
                  176
               
               
                  √
               
               
                  √
               
               
                  √
               
            
                  5
               
               
                  ISD Power Kft. – P4 (jednotka T9)
               
               
                  192
               
               
                  √
               
               
                  √
               
               
                  √
               
            
                  6
               
               
                  Alpiq Csepel Kft. – P1 (jednotka 1)
               
               
                  419
               
               
                  —
               
               
                  √
               
               
                  —
               
            
                  7
               
               
                  Alpiq Csepel Kft. – P2 (jednotka 2)
               
               
                  419
               
               
                  —
               
               
                  √
               
               
                  —
               
            
                  8
               
               
                  Budapesti Erőmű Zrt. – P14 (elektráreň Kelenföld 5)
               
               
                  425
               
               
                  —
               
               
                  √
               
               
                  —
               
            
                  9
               
               
                  Budapesti Erőmű Zrt. – P6 (elektráreň Újpest 4)
               
               
                  212
               
               
                  —
               
               
                  √
               
               
                  —
               
            
                  10
               
               
                  Budapesti Erőmű Zrt. – P4 (elektrárne Újpest 1 a 2)
               
               
                  332
               
               
                  √
               
               
                  √
               
               
                  √
               
            
                  11
               
               
                  Mátrai Erőmű Zrt. – P2
               
               
                  1 063
               
               
                  √
               
               
                  —
               
               
                  √
               
            
                  12
               
               
                  Mátrai Erőmű Zrt. – P3
               
               
                  1 063
               
               
                  √
               
               
                  —
               
               
                  √
               
            
                  13
               
               
                  MVM MIFÜ Miskolci Fűtőerőmű Kft. – P2 (jednotky 3, 4 a GT1) (1)
                  
               
               
                  351,28
               
               
                  √
               
               
                  √
               
               
                  √
               
            
                  14
               
               
                  Dorogi Erőmű Kft. – P2 (jednotky T1 a T2)
               
               
                  73,3
               
               
                  √
               
               
                  √
               
               
                  √
               
            
                  15
               
               
                  Dorogi Erőmű Kft. – P3 (jednotky T3, T4, T5 a T7) (2)
                  
               
               
                  95,04
               
               
                  √
               
               
                  √
               
               
                  √
               
            
                  16
               
               
                  Győri Erőmű Kft. – P1 (jednotky T1, T5 a T7)
               
               
                  91
               
               
                  √
               
               
                  √
               
               
                  √
               
            
         
      
         Emisné stropy (v tonách)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1 – 30.6.2020
               
            
                  SO2
                  
               
               
                  12 988
               
               
                  10 269
               
               
                  7 551
               
               
                  4 832
               
               
                  2 416
               
            
                  NOx
                  
               
               
                  3 967
               
               
                  3 602
               
               
                  3 236
               
               
                  2 871
               
               
                  1 436
               
            
                  prach
               
               
                  1 159
               
               
                  923
               
               
                  688
               
               
                  452
               
               
                  226
               
            
         (1)  Jednotka GT1 sa v PNP uvádza len v súvislosti s NOx.
      
         (2)  Jednotky T5 a T7 sa v PNP uvádzajú len v súvislosti s NOx.